African Tulip Guesthouse | LekkeSlaap
Vanaf R1 180 R787 per nag (vir 2 persone)
The African Tulip Guesthouse is in 'n pragtige tuin met volop voëls in Tulbagh. Tulbagh is 'n versteekte juweel waar die flora en fauna jou sintuie sal betower en waar die kleure van die seisoene jou sal bekoor. Jy kan die wynlande verken, stilhou vir wynproe by een van die wêreldbekende kelders, 'n olyfplaas besoek of net 'n piekniek geniet.
Die gastehuis bied verblyf in 4 individueel en stylvol versierde kamers. Elke kamer het 'n en suite-badkamer met of 'n bad of 'n stort of albei. Geriewe in die kamer sluit in: gratis WiFi, tee- en koffiemaakgeriewe, 'n muurkluis, 'n klerekas, bagasierak, lugversorging en verwarmers.
Gaste kan ontspan in die pragtige, luisterryke tuin en die asemrowende berguitsigte geniet. Of jy kan lekker afkoel in ons skitterende swembad. Veilige parkeerplek is beskikbaar.
Die gastehuis is stapafstand van die geskiedkundige middedorp, restaurante en winkels af en dit is net 'n uur en 'n half se ry van Kaapstad af. Kom ervaar die prag van die Witzenberg-vallei.